Laqgħa Nru 20

Il-Ġimgħa, 27 ta' Ġunju 2014

Stampat fl-Uffiċċju tal-Iskrivan

Prezz €2.50

Laqgħa Nru 20

Il-Ġimgħa, 27 ta' Ġunju 2014

Il-Kumitat iltaqa' fil-Palazz, il-Belt Valletta, f'12.06 p.m.

Il-Minuti tal-Laqgħa Nru. 19, li saret fid-9 ta' Ġunju 2014, ġew ikkonfermati.

XOGĦOL TALKAMRA

MR SPEAKER (Onor. Anġlu Farrugia): L-Onor.

CARMELO ABELA: Mr Speaker, il-ħsieb tal-Gvern għall-ġimgħa d-dieħla huwa li, naturalment, niltaqgħu nhar it-Tnejn, 30 ta' Ġunju, b'dak li aġġornajna bih nhar l-Erbgħa, fejn kien hemm żewġ liġijiet pilotati mill-Ministru Joe Mizzi fuq l-istess suġġett, l-Abbozz ta' Liġi dwar il-Blata Kontinentali u l-Abbozz ta' Liġi li jemenda l-Att dwar l-Ibħra Territorjali u ż-Żona Kontigwa.

Dawn huma emendi konsegwenzjali biex niġu anke in line mal-United Nations Convention on the Law of the Sea (UNCLOS), u hemm xi direttivi oħrajn internazzjonali; allura l-liġi tagħna qed tiġi emendata f'dan is-sens.

DAVID AGIUS: Jimporta jekk ikollna brief dwarha min-naħa tal-Gvern ħalli ma jkollniex tibdil?

DAVID AGIUS: Qed ngħid hekk ħalli ma jkunx hemm misunderstanding tal-klawsola xi tfisser eżatt.

MR SPEAKER: Onor. Agius, aħna dejjem qed nitkellmu dwar l-Abbozz dwar il-Blata Kontinentali, hux hekk?

DAVID AGIUS: L-Abbozzi nri.

50 u 51.

CARMELO ABELA: Se ngħid lill-Ministru Joe Mizzi biex jikkuntattja lill-Onor.

Agius, imbagħad lill-Onor.

Toni Bezzina.

DAVID AGIUS: Il-Ministru Joe Mizzi lili u lill-Onor.

Toni Bezzina kellu jibgħatilna brief bil-miktub.

CARMELO ABELA: Fuq dawn l-Abbozzi nri.

50 u 51, se nagħmlu kif xtaq l-Onor.

Agius, u l-Ministru Joe Mizzi se jgħaddilhom dan il-brief.

Nista' ngħid u nikkonferma formalment li dak huwa l-ħsieb, għax ovvjament inkunu ddiskutejna dan l-aspett.

Il-ħsieb hu biex niġu in line mar-regoli internazzjonali, u l-UNCLOS b'mod partikolari.

MR SPEAKER: Imma aħjar tgħaddu l-brief ħalli kulħadd ikun ippreparat.

Is-seduta meta ssir?

DAVID AGIUS: Ma nafx ikollniex problema min-naħa tagħna.

Jekk ma jkollniex diffikultajiet kbar, nistgħu mmexxu.

CARMELO ABELA: Ma nafx jekk hux se nitlob wisq jew le.

50 fih madwar sitt klawsoli, u l-Abbozz nru.

51 fih inqas klawsoli.

Ma nafx ikunx hemm diffikultà min-naħa tal-Oppożizzjoni li, wara kull Tieni Qari, nagħmlu l-Kumitat fil-Kamra kollha.

Naturalment, subject li jaraw il-brief li tiġi pprovduta mill-Ministeru.

DAVID AGIUS: Jekk ma jkollniex diffikultà dwar il-brief, nistgħu mmexxu bil-Kumitat ukoll fil-Plenarja.

MR SPEAKER: Jiġifieri aħna qed ngħidu li fit-30 ta' Ġunju nagħmlu kemm it-Tieni Qari u kemm il-Kumitat fil-Plenarja?

DAVID AGIUS: Dejjem subject li ma jkunx hemm diffikultajiet dwar il-brief.

Jiġifieri, aktar ma jasal malajr, iktar aħjar.

CARMELO ABELA: Dawn tant huma żgħar li jien, min-naħa tiegħi, m'għandix kelliema ħlief lill-Ministru.

Ma nafx jekk hux se jkun hemm xi kelliem ieħor, u allura wisq probabbli naslu wkoll li dakinhar inkunu nistgħu nagħmlu wkoll l-Abbozz ta' Liġi li jemenda l-Att dwar l-Interpretazzjoni, jew l-Abbozz ta' Liġi dwar ix-Xandir.

DAVID AGIUS: Dwar l-Abozz dwar ix-Xandir m'għandniex diffikultà, u dwar l-Abbozz tal-Interpretazzjoni lanqas.

Però, trid tgħidli minn issa ħalli jkun hemm il-kelliem available.

MR SPEAKER: Mela, qed ngħidu li jekk is-seduta tat-30 ta' Ġunju tispiċċa kmieni, nimxu għall-item l-ieħor li jkun l-Abbozz dwar ix-Xandir l-ewwel?

CARMELO ABELA: L-ewwel nagħmlu l-Abbozz dwar ix-Xandir, u wara nagħmlu l-Abbozz dwar l-Interpretazzjoni.

MR SPEAKER: Onor. Abela, kemm taħseb li għandna bżonn seduti?

CARMELO ABELA: Dawn huma emendi żgħar, u wisq probabbli … (Interruzzjonijiet)

DAVID AGIUS: Fl-Abbozz ta' Liġi dwar l-Interpretazzjoni, se jkollna xi ħaġa min-naħa tagħna, jiġifieri hemmhekk ...

CARMELO ABELA: Fil-fatt, l-ewwel se nibdew bl-Abbozz dwar ix-Xandir.

Nibdew bl-Abbozz dwar ix-Xandir; imbagħad warajh nagħmlu tal-Interpretazzjoni.

CARMELO ABELA: Mela, t-tielet item ikun l-Abbozz ta' Liġi dwar ix-Xandir, u warajh ikun hemm l-Abbozz ta' Liġi tal-Interpretazzjoni.

Wisq probabbli, nieqfu sal-Abbozz ta' Liġi dwar ix-Xandir; imma, just in case, aħjar ikunu kollha fuq l-aġenda.

MR SPEAKER: Mela, dik qed ngħidu għat-30 ta' Ġunju.

CARMELO ABELA: Hekk hu.

Fl-1 ta' Lulju, kif anke tkellimna b'mod informali, se nagħmlu l-Abbozz ta' Liġi nru.

49 dwar ir-Responsabbiltà Fiskali, li huwa pilotat mill-Ministru Edward Scicluna.

Jekk ma jitlestiex dakinhar – ikun fadal forsi ftit kelliema jew il-winding-up – inkompluh il-ġimgħa ta' wara.

Fl-1 ta' Lulju, l-Abbozz ta' Liġi nru.

49 dwar ir-Responsabbiltà Fiskali għandu jieħu s-seduta kollha.

Jekk ma jitlestiex, ma jimpurtax, u nkomplu l-ġimgħa ta' wara.

Fit-2 ta' Lulju, daħlet il-Mozzjoni tal-Oppożizzjoni dwar l-Ombudsman.

L-Oppożizzjoni jixtiequ li din tiġi diskussa malajr kemm jista' jkun.

M'għandniex diffikultà li tiġi diskussa malajr kemm jista' jkun u, jekk hija aċċettabbli anke għall-Oppożizzjoni, it-2 ta' Lulju tkun seduta waħda fuq din il-mozzjoni.

MR SPEAKER: Ħalli nara daqsxejn x'jgħidu n-naħa tal-Oppożizzjoni.

L-Onor.

DAVID AGIUS: Irrid niċċekkja mal-kelliema; però naħseb m'għandux ikun hemm diffikultà.

CARMELO ABELA: Mela, is-seduta tat-2 ta' Lulju tkun iddedikata kollha għal din il-mozzjoni, bil-ħin jinqasam indaqs bejn kelliema tal-Gvern u kelliema tal-Oppożizzjoni, bil-ftuħ u l-għeluq għall-Oppożizzjoni għax hija mozzjoni tagħhom.

Dak huwa x-xogħol għall-ġimgħa d-dieħla.

MR SPEAKER: Issa, rigward il-ġimgħa tas-7 ta' Lulju.

CARMELO ABELA: Il-ġimgħa ta' wara, kif għidt inti Mr Speaker li tibda fis-7 ta' Lulju, il-proposta tagħna hi li jkun hemm dibattitu bla vot u bla mozzjoni fuq ir-Rapport Annwali dwar l-Iżvilupp Sostenibbli għas-sena 2013, liema rapport tpoġġa fuq il-Mejda tal-Kamra mill-Ministru Leo Brincat meta kien hemm id-dibattitu fuq il-Waste Management Plan.

Naf li għadda kopja lill-membri tal-Oppożizzjoni biex isir dibattitu fuqu.

DAVID AGIUS: Iva, m'għandniex diffikultà.

Jiena tkellimt mal-kelliema tagħna u, fis-7 ta' Lulju, m'għandniex diffikultà li nagħmlu dan id-debate bla vot.

CARMELO ABELA: Il-ħin jinqasam indaqs bil-ftuħ u l-għeluq għan-naħa tal-Gvern, imma ma jidhirx li hemm xi problema fuq dan.

Fit-8 ta' Lulju, ix-xewqa tan-naħa tal-Gvern hi li niddiskutu l-Abbozz ta' Liġi nru.

58 li jemenda l-Kodiċi Ċivili, liema abbozz ġie ippubblikat riċentement.

Din hija emenda żgħira.

MR SPEAKER: Jidhirli li dan l-Abbozz ġie ppreżentat mill-Ministru għall-Intern u s-Sigurtà Nazzjonali.

CARMELO ABELA: Hekk hu.

L-iskop ta' dan l-abbozz huwa konsegwenzjali ta' emendi li saru għall-istess Kodiċi Ċivili fejn tidħol l-Unjoni Ċivili.

Ir-raġuni hija waħda teknika li l-formola ma tistax tinbidel, kif qed jgħid anke l-Uffiċċju tal-Avukat Ġenerali, u allura jkollha tiġi emendata l-liġi biex jinbidel iċ-ċertifikat.

EDWARD ZAMMIT LEWIS (Ministru għat-Turiżmu): Tidħol schedule appożita mal-liġi biex ma jkollhomx problemi meta jmorru jagħmlu registration, għax qed jinqalgħu problemi prattiċi li, għalkemm il-liġi qiegħda hemmhekk, però l-formolarju ma jistgħux jiddipartixxu minnu għax dak huwa l-formolarju.

DAVID AGIUS: Imma l-formolarju qiegħed fil-liġi wkoll, għalkemm għadni ma rajthiex.

MR SPEAKER: Hija emenda konsegwenzjali.

CARMELO ABELA: Il-formola, kif qed jgħid l-Onor.

Agius, hija parti mill-Abbozz ta' Liġi li se jitressaq.

DAVID AGIUS: Imma parti mill-abbozz.

Allura jridu jżidu oħra biex tikkejterja … (Interruzzjonijiet)

DAVID AGIUS: Kemm narawha u nagħtik risposta fuqha, għax għadna ma ddiskutejnihiex.

Però, ma jidhirx li għandu jkun hemm problemi.

MR SPEAKER: Il-proposta tal-Onor.

Dik se tieħu seduta?

CARMELO ABELA: Jista' jkun li ma tiħux seduta.

Il-proposta tagħna hija li niddiskutu abbozz ieħor li għadu mhux ippubblikat.

Però, għadni kif tkellimt mal-Ministru Chris Cardona, u llum se jara li jmexxih malajr kemm jista' ikun.

Naf li dan l-abbozz għadda għand l-Oppożizzjoni għax l-Onor.

Mario de Marco u tah l-Abbozz ta' Liġi dwar il-Privattivi Industrijali u d-Diżinni, li sar l-Ewwel Qari tiegħu nhar l-Erbgħa.

Dan bażikament jittratta fuq il-patents.

Jekk ma jkunx hemm diffikultà min-naħa tal-Oppożizzjoni, nixtiequ li niddiskutu dan l-abbozz fit-8 ta' Lulju.

DAVID AGIUS: Ovvjament, irridu ninformaw lill-Grupp Parlamentari, u nkellimkom lura.

CARMELO ABELA: Qed ngħid l-iktar għal dik ir-raġuni tas-seven days.

DAVID AGIUS: Dwar is-seven days mhux se jkun hemm problema jekk kemm-il darba l-Onor. de Marco u l-Grupp ma jkollniex diffikultà.

MR SPEAKER: Nistgħu niddiskutuha wara li jiltaqa' l-Grupp Parlamentari.

DAVID AGIUS: Nagħtikom risposta llum stess jew għada.

CARMELO ABELA: Anke hawnhekk, fil-każ ta' dawn iż-żewġ abbozzi, jekk ma jkunx hemm diffikultajiet min-naħa tal-Oppożizzjoni, kemm fuq is-sustanza u anke forsi bħala ħin, nistgħu nagħmlu l-Kumitat tagħhom fil-Kamra, speċjalment għall-Kodiċi Ċivili, għax jekk niftakar tajjeb, kull ma hemm tnejn jew tliet klawsoli bi Klawsola 1 li hija t-Titolu.

DAVID AGIUS: Ma jkunx hemm diffikultà jekk m'għandniex diffikultà bħala liġi, jew xi emendi li rridu nagħmlu aħna li jkunu għadhom mhumiex lesti.

MR SPEAKER: Rigward id-9 ta' Lulju?

CARMELO ABELA: Jekk l-Abbozz ta' Liġi dwar ir-Responsabbiltrà Fiskali ma jkunx għadu lest, forsi nistgħu nagħmlu l-ewwel ftit minuti fid-9 ta' Lulju biex nikkonkluduh ħalli, jekk ma tkunx tlestiet f'seduta waħda, inkunu nistgħu nkompluha jew fit-8 jew fid-9 ta' Lulju.

Tkun item just in case ma tkunx tlestiet fis-seduta għax, jekk ikun hemm kelliema oħrajn, ovvjament tieħu aktar ħin.

MR SPEAKER: U fil-każ tieħu d-9 ta' Lulju wkoll?

CARMELO ABELA: Hekk hu.

Jew it-8 ta' Lulju – naraw ftit fiex inkunu wasalna.

Imbagħad, hemm Abbozz ta' Liġi nru.

57 li jemenda l-Kodiċi Kriminali, Emenda nru.

5, li tressaq l-Ewwel Qari tiegħu mill-Onor.

Justyne Caruana, f'isem il-Ministru għall-Familja u Solidarjetà Soċjali, fejn qed jiżdiedu l-pieni għal min jagħmel reati kontra xi anzjan.

Naf li kien hemm diskussjoni, anke mal-Oppożizzjoni, min-naħa tal-Onor.

Justyne Caruana fuq dan is-suġġett.

Naturalment, subject li l-Oppożizzjoni ma ssibx diffikultà, inkunu nistgħu nagħmlu din id-diskussjoni.

Mr Speaker, dan huwa x-xogħol għal dawn il-15-il ġurnata li ġejjin.

MR SPEAKER: Mela, s'issa koprejna l-ġimgħa d-dieħla u ta' warajha.

CARMELO ABELA: Hekk hu.

Se nieqaf ftit biex ngħid x'inhi x-xewqa tal-Gvern qabel ir-recess għall-vaganzi tas-sajf, għax s'issa semmejna diversi liġijiet.

Għandna erba' liġijiet li wħud minnhom diġà għamilt referenza għalihom, li nixtiequ li jgħaddu qabel nieqfu għall-vaganzi tas-sajf.

Tnejn minnhom diġà semmejnihom: dik tal-Patents tal-Ministru Chris Cardona, u tal-Kodiċi Ċivili minħabba l-formolarju.

Wieħed minnhom hu l-Abbozz ta' Liġi biex jipprovdi għat-Trasferiment tal-Assi, Drittijiet, Debiti u Obbligazzjonijiet tal-Korporazzjoni Enemalta, li l-Ewwel Qari tiegħu ġie ppreżentat mill-Ministru Owen Bonnici, f'isem il-Ministru Konrad Mizzi, u liema abbozz għadu mhux ippubblikat.

Naturalment, intrabatt mal-Oppożizzjoni li nosservaw żgur is-seven days.

DAVID AGIUS: Dwar din tas-seven days, għaddulna kopja biex nilħqu niddeċiedu ftit.

MR SPEAKER: Jien naħseb li hekk l-aħjar, kif qed jgħid l-Onor.

CARMELO ABELA: Il-punt hu li għadhom qed iħarsu lejn xi emendi.

DAVID AGIUS: Kif tkun lesta, għadduhielna ħalli nilħqu nieħdu deċiżjoni.

Meta jkolli deċiżjoni, nkun nista' mmexxi.

CARMELO ABELA: Imbagħad, għandna wkoll l-Abbozz ta' Liġi dwar il-Finanzjament tal-Partiti, li se jiġi ppubblikat illum.

Naturalment, mhux qed nistenna risposta issa fuqhom.

DAVID AGIUS: Għadha sħuna għax għadha kif ħarġet, u jidher ukoll li se tibqa' sħuna għax naħseb li fiha affarijiet li mhumiex daqshekk straight.

MR SPEAKER: Inti taf li, għalkemm se jkollna l-House Business Committee, I make sure li tkun fuq il-Mejda.

Ma nistax nintrabat li niddiskutuha sa qabel ma naġġornaw.

Imma, se narawha u, jekk ma jkunx hemm diffikultà, immexxu.

DAVID AGIUS: Imma ma rridx nintrabat qabel ma nitkellmuha fil-Grupp Parlamentari.

MR SPEAKER: L-Onor.

Carmelo Abela qed jgħid li l-intenzjoni tal-Gvern hi li, qabel ma nieqfu għas-summer recess, we go through it.

Dawk huma l-aħħar tnejn, hux hekk, Onor. Abela?

CARMELO ABELA: Ma nafx jekk hemmx xi mistoqsijiet min-naħa tal-Onor.

DAVID AGIUS: Il-mistoqsija tiegħi hija rigward il-Liġi dwar l-iStandards tal-Ħajja Pubblika.

MR SPEAKER: Kont se nagħmel domanda hawnhekk.

DAVID AGIUS: Jiena nixtieq li nibdew qabel ngħaddu għar-recess tas-sajf, u għallinqas jitkellmu żewġ kelliema mingħajr ma nagħlquha, ħalli nagħtu ħjiel ta' x'fiha anke għad-dibattitu pubbliku, speċjalment wara x-xogħol kollu li għamlu kemm in-naħa tal-Oppożizzjoni u anke min-naħa tal-Gvern.

Mhux qed ngħidlek nagħlquha, imma jibda l-ħsieb, jibda d-debate.

Forsi jkollna wkoll ħjiel anke dwar fejn waslet il-Liġi mniżżla bħala Mozzjoni nru.

149 tal-Onor.

Robert Cutajar u l-Onor.

Mario de Marco dwar Abbozz ta' Liġi dwar Stili ta' Ħajja Sana.

Ma nafx jekk għandux informazzjoni dwar fejn wasal, jekk hux qiegħed għall-pubblikazzjoni jew għat-translation.

Jiena informat li ngħatat bil-Malti u bl-Ingliż.

MR SPEAKER: L-Iskrivan tal-Kamra.

IS-SUR RAYMOND SCICLUNA (Skrivan tal-Kamra): Għadni kif ġejt informat mit-Translation Unit tal-Uffiċċju tal-Avukat Ġenerali li sabu daqsxejn diffikultà bit-translation, u jixtiequ jiċċekkjawha.

DAVID AGIUS: Nifhem allura li qegħdin fil-proċess.

IS-SUR RAYMOND SCICLUNA: Hekk hu.

Dalgħodu kellimt lill-Onor.

Robert Cutajar u qalli biex dejjem tinżamm il-verżjoni bil-Malti bħala l-bażi.

CARMELO ABELA: Mr Speaker, fil-fatt, min-naħa tal-Gvern sar l-Ewwel Qari tal-Abbozz ta' Liġi dwar l-iStandards.

Il-mozzjoni ppreżentata mill-Onor.

Robert Cutajar dwar l-obeżità sar l-Ewwel Qari tagħha wkoll.

Ovvjament, trid issir it-translation u ċ-checking min-naħa tal-Uffiċċju tal-Avukat Ġenerali u tal-Justice Unit u, kif ikun pubbliku, naturalment il-ħsieb tal-Gvern hu li, kif nidħlu lura, niddiskutuh.

DAVID AGIUS: Imma nifhem li intom għandkom kopja.

CARMELO ABELA: Imma li ġie ppubblikat bit-translation.

DAVID AGIUS: Imma għandkom kopja?

CARMELO ABELA: Iva, għandna.

Għall-informazzjoni anke ta' dan il-Kumitat, il-ministeru konċernat – jew il-ministeri konċernati, għax għandek dak tas-Saħħa u tal-Edukazzjoni, li jridu jaħdmu flimkien – qed iħarsu lejn dan l-abbozz diġà.

Min-naħa tal-Gvern bdiet il-ħidma fuqu b'mod intern u, naturalment, il-ħsieb hu li jitla' għad-diskussjoni later on this year.

Mhux qed inwiegħed li se jitla' qabel.

MR SPEAKER: Onor. Agius, għandek xi ħaġa oħra inti?

Mela, tridx immorru għal xogħol ieħor.

Il-programm ta' xogħol għall-ġimgħatejn li ġejjin jidher li qiegħed in place.

DAVID AGIUS: Kellu jkollna risposta wkoll rigward il-liġijiet min-naħa tagħna li jirrigwardaw il-Kostituzzjoni.

Dan tkellimna fuqu fl-aħħar laqgħa tal-Kumitat.

CARMELO ABELA: Fil-mozzjonijiet nri.

125 u 134 qed ikollna proposti għal emendi kostituzzjonali.

Il-pożizzjoni tal-Gvern hi l-istess kif kienet l-aħħar darba, jiġifieri li nippreferu li l-emendi kostituzzjonali jiġu kkonsidrati – u għandhom jiġu kkonsidrati – fil-Konvenzjoni ta' Emendi Kostituzzjonali.

Dan igħodd għal kull emenda, tiġi minn fejn tiġi, anke min-naħa tal-Gvern – għax il-Gvern diġà għandu numru ta' emendi fil-ħsieb tiegħu – però m'aħniex se rressquhom għax proprju jridu jidħlu bl-istess mod li għidna fl-aħħar laqgħa, jiġifieri jiġu għall-konsiderazzjoni ta' din il-Konvenzjoni, u għalhekk il-Gvern qed joqgħod lura milli hu stess jippreżenta emendi għall-Kostituzzjoni.

L-istess li għidt l-aħħar darba għadu jgħodd anke llum.

MR SPEAKER: L-Onor.

DAVID AGIUS: F'din iċ-ċirkostanza, jien irrid nirreferi lura, imbagħad nitkellmu fil-House Business Committee li jmiss, jew inkella f'deċiżjoni li tista' tieħu l-Oppożizzjoni.

Rigward il-mozzjoni Nru 136 – tal-pazjenti li jingħataw l-għażla li jieħdu l-kura tas-saħħa, għax dik issa ilha minn Mejju – forsi nagħtuhom naqra brief.

CARMELO ABELA: Mr Speaker, fuq din, min-naħa tal-Gvern, din hija waħda mill-proposti elettorali tal-Gvern stess; jiġifieri żgur li fuq is-sustanza ma jidhirx li hemm diffikultà.

Li qed jiġri bħalissa huwa dak li għidt l-aħħar darba wkoll, li l-ministeru konċernat qed jaħdem fuq dan is-suġġett.

DAVID AGIUS: Se jkollna target date jew le?

Jiġifieri, qabel ir-recess tas-sajf ma nibdewhiex?

DAVID AGIUS: Jista' jkun hemm xi kuntatt bejn il-Ministeru tas-Saħħa u ...

CARMELO ABELA: Jiena nintrabat li nitkellem ma' min hu konċernat min-naħa tal-ministeru.

DAVID AGIUS: Kif taf, ilha mit-13 ta' Mejju.

CARMELO ABELA: Mr Speaker, jekk tippermettili, inkun nista' nitkellem mal-Onor.

Christopher Fearne fuqha b'mod partikolari, naraw daqsxejn waħda x-xogħol min-naħa tagħhom fejn wasal, u nkun nista' ninforma lil dan il-Kumitat f'laqgħa oħra li jkollna.

MR SPEAKER: Mela nistgħu nimxu għal xogħol ieħor.

XOGĦOL IEĦOR

MR SPEAKER: Nixtieq nagħmel referenza mill-ewwel fuq il-kwestjoni tal-Parlament Malti u l-esibizzjoni dwar il-Parlament Malti, fejn għadna ma ħadniex deċiżjoni dwar l-esperti li għandhom jikkontribwixxu.

Irċevejt ittra mingħand Network Publications tal-11 ta' Ġunju, dwar l-esperti li għandhom jiġu kkonsultati għall-materjal tal-esibizzjoni dwar il-Parlament Malti.

Ovvjament, jien ħallejtha għal-lum.

Din l-ittra mibgħuta lili tgħid hekk:

"Għandi f'idejja l-e-mail li ntbagħtet ilbieraħ fuq is-suġġett ta' liema esperti għandhom jiġu mqabbda in konnessjoni mal-wirja dwar il-Parlament, li se ssir fil-pjan terren tal-bini l-ġdid tal-Parlament.

Wara li evalwajna t-tliet esperti innominati mill-Gvern u mill-Oppożizzjoni, nemmnu li jkun ideali li jiġu nvoluti t-tliet storiċi li huma.

Ir-raġunament tagħna għal din l-għażla huwa sempliċi.

Dan huwa proġett nazzjonali fuq skala kbira – u li dan ix-xogħol isir biss minn storiku wieħed ikun prattikament impossibbli meta jikkonsidra li dan ikollu xogħol u proġetti oħrajn għaddejjin fl-istess ħin.

Ir-rakkomandazzjoni tiegħi hija li jiġi maħtur kumitat ifformat minnek, Dr Farrugia, mis-Sur Ray Scicluna u minni, sabiex ikun jista' jiggwida kif meħtieġ.

Ovvjament, qabel ma jibda x-xogħol innifsu, jkollna bżonn l-approvazzjoni taż-żewġ naħat tal-Kamra tal-kitba li se tintuża fil-wirja.

Nemmen li din hija soluzzjoni adegwata għal din il-problema."

Dan qed jgħid x'soluzzjoni qed jara hu.

Ovvjament, irridu niddeċiedu għax iż-żmien għaddej.

Irridu nagħmlu wkoll site inspection flimkien fil-Parlament il-ġdid, u diġà ddeċidejna fuqha.

Dan anke biex naraw ix-xogħol, u li dak li suppost qed jitlesta – li nisperaw li qed jitlesta, għaliex suppost li għandna nidħlu f'Settembru, jekk ma nispiċċawx nagħmlu xi xahrejn oħra hawnhekk – issa naraw l-affarijiet.

Fuq din irridu niddeċiedu.

Il-Gvern qed jgħid li l-pożizzjoni hi li l-esperti għandhom ikunu l-Professur Ray Mangion u l-Professur Godfrey Pirotta.

L-Oppożizzjoni qed tgħid li għandu jkun hemm ukoll il-Professur Henry Frendo.

Is-soluzzjoni ta' dan hi li jkun hemm kumitat, imbagħad jiddeċiedi hu.

Araw intom, jiena la se nieħu pożizzjoni 'l hemm u lanqas 'l hawn.

Intom tridu taraw x'inhu l-aħjar biex nimxu.

Però din illum irridu naqtgħuha għax ilha għaddejja.

U, iktar u iktar, kellna laqgħat anke ma' tal-Bank of Valletta biex tipprova ġġib sponsorship għall-arkivji, imma dik se nitkellem fuqha iktar tard.

L-Onor.

CARMELO ABELA: Il-pożizzjoni tagħna ma nbidlitx mill-aħħar laqgħa.

Il-kuntratt tal-Parlament qiegħed mal-Bank of Valletta, jiġifieri aħna fil-każ nibdew nitkellmu biss mal-Bank of Valletta.

Jien mhux qed ngħid il-kuntratt ma' min hu, għax ċert li mal-Bank of Valletta.

Jiena kelli laqgħa mal-Bank of Valletta proprju matul din il-ġimgħa, u se niġi għaliha.

CARMELO ABELA: F'dan il-Kumitat, xhur ilu, konna qbilna ż-żewġ naħat tal-Kamra li d-dokumentazzjoni kollha se titla' hawnhekk, jiġifieri dak l-agreement għadu hemmhekk, u aħna, min-naħa tagħna, nixtiequ li jibqa' hemmhekk.

MR SPEAKER: Se niddeċiedu l-persuni min se jkunu.

CARMELO ABELA: Il-pożizzjoni tagħna ma nbidlitx, semmejna lill-Professur Ray Mangion u 'l-Professur Godfrey Pirotta.

DAVID AGIUS: Mr Speaker, jiena ma nħossx li għandi niġi lura minn deċiżjoni li mhux ħadniha f'din il-leġiżlatura, imma fil-leġiżlatura l-oħra, jiġifieri kien hemm qbil bejn iż-żewġ naħat li għandu jkun il-Professur Henry Frendo.

Mill-banda l-oħra, m'għandix diffikultà li jiżdiedu miegħu ż-żewġ persuni li qed issemmi n-naħa tal-Gvern.

Jien naħseb li flimkien jistgħu jaħdmu, jagħmlu x-xogħol tagħhom u, jekk kemm-il darba n-Network Publications irid jaħdem mat-tlieta li huma, m'għandix diffikultà u mmexxu bi tliet esperti.

MR SPEAKER: Jekk m'hawnx qbil li għandu jkun hemm tliet esperti, x'se nagħmel jien?

CARMELO ABELA: Jiġifieri għidt li l-pożizzjoni tagħna ma nbidlitx.

MR SPEAKER: Agħmilha ċara: il-Gvern qed jgħid li fil-lista m'għandux ikun hemm il-Professur Henry Frendo.

Ċara qiegħda.

CARMELO ABELA: Naturalment, xejn personali kontra l-persuna, imma r-raġunijiet tajthom fil-kumitat li għadda.

MR SPEAKER: Jiena din irridha tinqata' llum, u ngħid għaliex.

Matul din il-ġimgħa, kelli laqgħa fejn kelli delegazzjoni mill-Bank of Valletta.

Kif tafu, intom awtorizzajtuni fl-aħħar seduta li nipprova nġib sponsorship fuq dak ir-rolling shelving għall-arkivjar għaliex, kif tafu, il-bini huwa tal-ħġieġ u ma tista' twaħħal xejn miegħu.

Kollox trid tirranġa fejn tpoġġi.

Dawn morna tajjeb magħhom, jiġifieri se jagħtuna risposta għax m'għandhomx biżżejjed flus din is-sena.

Imma, ovvjament, f'Ottubru jkollhom il-budget u jiddeċiedu fuqha, u nisperaw li jkollna eżitu pożittiv.

Min-naħa l-oħra qed jgħidu li l-kwestjoni tal-esperti li se jagħmlu x-xogħol fuq l-istorja parlamentari ma tistax tibqa' tiġi posposta, u allura llum jiena nixtieq li tittieħed deċiżjoni.

L-Onor.

DAVID AGIUS: Il-proposta min-naħa tagħna hija ċara, għandhom jaħdmu t-tliet esperti flimkien.

Aħna m'għandna għalfejn inneħħu lil ħadd.

Nemmnu fit-tliet esperti, huma kapaċi, ix-xogħol tagħhom se jitla' quddiemna, se narawh, napprovawh, imbagħad immexxu.

Jekk għan-naħa tal-Gvern din mhijiex a middle way kif nistgħu nsolvu l-affarijiet, id-deċiżjoni hija tal-Gvern jekk iridx ineħħi lill-Professur Henry Frendo minn dak li diġà għamel.

Jiena se nerġa' nistaqsi.

(Interruzzjonijiet) Kollox sew, l-opinjoni hija opinjoni.

Id-deċiżjoni se tittieħed minn hawnhekk.

Hawnhekk qed jaqrali l-ittra fuq dak li qed tgħid inti, Onor. Agius.

Ovvjament, is-Sur Formosa ma setax jibda l-proġett fuq l-istorja qabel ma l-Professur Henry Frendo – f'dan il-każ, kien qed jgħid dan way back fi Frar – jiġi kkonfermat minna jew le, jiġifieri mill-House Business Committee.

Hu kien qed jagħti opinjoni.

Se nistaqsi għall-aħħar darba.

Mhux qed nagħmel qisu bħala auction, imma għandi ħafna x'nagħmel u nixtieq li mmexxu.

EDWARD ZAMMIT LEWIS: Jiena, li xtaqt nikkummenta l-ewwel ħaġa, naħseb li proċeduralment is-Sur John Formosa, fil-kapaċità tiegħu in rappreżentanza ta' din il-kumpanija, ma kellu l-ebda locus standi li jikteb lilek, Mr Speaker, għaliex dan ix-xogħol huwa tal-Bank of Valletta, li hija entità li mbagħad tqabbad lil min trid hi.

Jiġifieri, ma naħsibx li hija korretta.

Però, għandna xi ħaġa quddiemna li – naqbel miegħek – irridu niddeċiduha.

It-tieni ħaġa: il-pożizzjoni tagħna hija dik li hi.

Aħna minn-naħa tagħna – u hawnhekk nagħmel appell lill-Oppożizzjoni – għandna nħalluha f'idejk, Mr Speaker, li tara inti x'inhu l-aħjar, jekk hu l-każ.

DAVID AGIUS: M'għandniex diffikultà li jiddeċiedi l-iSpeaker.

EDWARD ZAMMIT LEWIS: Għandna nbaxxu rasna għad-deċiżjoni li jieħu l- iSpeaker.

MR SPEAKER: Mela, jien qed neħodha li se tħalluha f'idejja biex imbagħad nara jien.

Fuq dik miftehmin.

Rigward il-bini l-ġdid tal-Parlament, jien diġà kelli laqgħa mal-Bank of Valletta, preċiżament mas-CEO, is-Sur Charles Borg, dwar il-possibbiltà ta' għajnuna għax-xiri ta' dawk li ngħidulhom high storage moveable shelving.

Ovvjament, qed nitkellmu fuq €50,000, fejn tlabt li, bħalma daħlu għal tal-exhibition, ikun interessanti wkoll li dak li jkun, wara l-exhibition, jinżel jagħmel daqsxejn ta' riċerka, jara x-shelving ukoll tal-Bank of Valletta u, ladarba qed jisponsorjaw, nimxu minn hemmhekk.

L-idea ntgħoġbot, però rrid ninformakom li s-Sur Borg informani li dawn ikollhom culture budget, u dan il-budget ta' din is-sena tal-BOV diġà hu meħud sew, anzi kważi qiegħed jinfetaħ.

By October ikollhom budget ġdid u se jikkonsidrawha.

Nittamaw li din ix-shelving tkun ukoll inkluża fil-pakkett.

Kif awtorizzajtuni intom ukoll fl-aħħar seduta, aħna ltqajna mar-rappreżentant tal-Armata minħabba l-kwestjoni tas-security tal-bini l-ġdid tal-Parlament, fejn ġew informati li huma għandhom jibqgħu responsabbli mis-sigurtà tal-binja tal-Parlament.

Irridu niftehmu fuq data kemm jista' jkun malajr biex nagħmlu laqgħa on site.

Jiena nipproponi li tkun għall-bidu ta' Lulju għax m'iniex kuntent bil-mod kif qed jiżviluppaw ċerti affarijiet fil-bini l-ġdid tal-Parlament.

Agħtuni data u nagħmluha.

CARMELO ABELA: Mr Speaker, jiena niġi lura fit-3 ta' Lulju, u nixtieq inkun preżenti għal din il-visit.

Jekk fil-każ, nagħmluha fil-ġimgħa li tibda fis-7 ta' Lulju, jekk mhux problema għall-Kumitat.

MR SPEAKER: Jiena l-ħin kollu hawnhekk; jiġifieri għiduli, nitlaqgħu hawnhekk, u niġi magħkom.

DAVID AGIUS: Jien m'għandix diffikultà.

Għiduli meta, u nagħmluha.

MR SPEAKER: Fis-7 jew fit-8 ta' Lulju?

DAVID AGIUS: Nistgħu nagħmluha fis-7 ta' Lulju, m'għandix diffikultà.

It-Tnejn, 7 ta' Lulju, fl-10.00 a.m.

DEBORAH SCHEMBRI: Hemm xi programm ta' prijoritajiet tal-Presidenza Taljana dakinhar.

Ma nafx jekk xi ħadd ikunx se jattendi.

Però, jekk inti mistiedna u trid tiġi, nagħmluha ħin ieħor.

MR SPEAKER: Onor. Schembri, jekk inti mhux tajjeb għalik, nirranġaw il-ħin.

DEBORAH SCHEMBRI: Jekk nagħmluha fil-11.00 a.m. ikun aħjar.

MR SPEAKER: Jekk trid, nagħmluha fil-11.30 a.m.

CARMELO ABELA: Fil-11.30 am. le għax ikollna l-Grupp Parlamentari.

DEBORAH SCHEMBRI: Nagħmluha fil-11.00 a.m. Tajjeb għalikom?

MR SPEAKER: M'għandniex indumu aktar minn nofs siegħa, kemm naraw ċerti affarijiet.

DAVID AGIUS: U min se jkun preżenti?

MR SPEAKER: Jiena, flimkien ma' membri tal-Kumitat.

DAVID AGIUS: Le, mhux min-naħa tagħna qed ngħid.

MR SPEAKER: Issa nirranġaw.

DAVID AGIUS: Imma se niltaqgħu mal-uffiċjali t'hemmhekk?

Ħalli f'idejja.

CARMELO ABELA: Mr Speaker, once li qegħdin fuq il-Parlament il-ġdid, l-intenzjoni tal-Gvern hi li ovvjament se nipprovaw nieqfu mill-Parlament issa qabel is-sajf; ejja ngħidu sal-aħħar ta' Lulju.

It-tir tagħna hu li, jekk jista' jkun, il-Parlament jieqaf għall-vaganzi tas-sajf fil-ġimgħa li tibda fil-21 ta' Lulju, dejjem jekk inlestu x-xogħol li l-Gvern jixtieq li jlesti.

Jekk le, immorru anke għall-ġimgħa ta' wara.

Però, hija konswetudni li qrib il-Festa tal-Indipendenza l-Parlament jerġa' jibda.

MR SPEAKER: Naħseb wara għax qatt ma bdejna qabel.

Inzerta li l-Festa tal-Indipendenza ġejja l-Ħadd 21 ta' Settembru, u allura t-Tnejn ta' wara jiġi t-22 ta' Settembru, li huwa qrib wisq, anke fiċ-ċirkostanzi li l-Parlament irid jiċċaqlaq minn dan il-bini għall-binja l-ġdida.

Naturalment, irridu nagħtu anke daqsxejn ċans lill-istaff jissetilja.

L-intenzjoni hi li nibdew aktar tard f'Ottubru ħalli l-Parlament ikun issetilja fil-post il-ġdid.

MR SPEAKER: Jiġifieri, naqbżu Settembru, u l-ewwel Monday, li jkun 6th October?

CARMELO ABELA: Le, anke ftit aktar tard biex l-istaff ikun ġarr u forsi anke jieħu ħsieb xi teething problems li jista' jkun hemm.

Irridu nipprovaw is-sistemi u nagħmlu l-migration kollha.

Allura, minħabba ċ-ċirkostanzi qed nikkonsidraw li nibdew ftit aktar tard mis-soltu.

Se nitlob ukoll b'daqsxejn mod formali biex, filwaqt li nġorru minn hawnhekk, iċ-Chamber li qed tintuża bħalissa tibqa' in operation ħalli, just in case ikollna xi diffikultajiet fis-sala l-oħra, il-Parlament jiltaqa' xorta fid-data li jaġġorna għaliha.

Jiġifieri, jiltaqa' f'din is-sala just in case ikun hemm xi diffikultajiet in-naħa l-oħra.

MR SPEAKER: Nista' ninformak b'mod immedjat li diġà għamilna l-arranġament biex il-Plenarja tibqa' għaddejja.

L-Onor.

DAVID AGIUS: Mr Speaker, jiena din qed nismagħha l-ewwel darba rigward li nidħlu lura f'Ottubru.

Ovvjament, irridu nżommu f'moħħna wkoll esiġenzi oħrajn biex imbagħad ma niġux f'diffikultà, speċjalment minħabba l-Budget.

Min-naħa tagħna bħala Oppożizzjoni, ma rridu ntellfu l-ebda xogħol, għax il-migration hija biċċa xogħol diffiċli.

MR SPEAKER: Din l-ewwel darba li se ssir f'90 sena.

DAVID AGIUS: Hekk hu.

Nistgħu nagħtu target meta jkun intenzjonat li jiftaħ il-Parlament il-ġdid wara l-visit li nagħmlu biex kulħadd għallinqas ikun ra x-xogħol fejn wasal.

(Interruzjonijiet) Target kemm għall-Parlament il-ġdid bħala ftuħ tiegħu, u anke meta nibdew bħala seduta, jiġifieri naħseb li huma t-tnejn differenti.

MR SPEAKER: Irridu napprezzaw li fl-istorja ta' dan il-pajjiż din hija l-ewwel darba li se jkun hemm Parlament li mhuwiex parti mill-Palazz.

Jiġifieri, hemm problemi ta' migration, infrastruttura, u rridu naraw li x-xogħol isir in time.

Hemm ma nafx kemm-il kuntratt u, bejn wieħed u ieħor, qed jaħdmu 80 ħaddiem kuljum biex nilħqu max-xogħol.

Jiena ovvjament ħassejt – u qed napprezza li ż-żewġ naħat qed jaqblu, kemm fl-aħħar seduta li kellna, u anke llum – li kellna niftehmu fuq data biex immorru flimkien biex on site inkunu nafu li l-affarijiet qegħdin mexjin in the right way.

Fl-eventwalità – kif qal l-Onor.

Carmelo Abela, u jidhirli ssemmiet ukoll min-naħa tal-Oppożizzjoni – li jiġri xi ħaġa li ma tkunx lesta l-Plenarja li se naħdmu fiha hemmhekk, jien diġà għamilt arranġament li hawnhekk jibqa' jintuża bħala plenarja.

DAVID AGIUS: Jiġifieri, bħala apparat ta' recording minn hawnhekk mhux se jintmiss, la tal-Plenarja u lanqas tal-Kumitati?

Jew qed nitkellmu biss fuq il-Plenarja?

MR SPEAKER: Tal-Plenarja żgur; però, hawnhekk se naċċertak li se nħalli wkoll ...

DAVID AGIUS: Ħalli, jekk ikollna bżonn nagħmlu xi kumitat, bħal pereżempju, l-House Business Committee, ikun jista' isir.

MR SPEAKER: Għaliex bħala contingency trid issir …

Issa, ħalli niġi għal suġġett li ma tantx ħadna pjaċir niddiskutuh, imma rridu niġu għalih.

Qed nirreferi għall-ittra li kont qrajt fil-laqgħa preċedenti fejn l-Assoċjazzjoni ta' eks-Membri Parlamentari xtaqu li jżommu l-onorifiċenza, bħalma jżommu l-Imħallfin, il-Prim Imħallef u kulħadd.

Intom lili tajtuni l-fakultà li nagħmel riċerka, u jien I am coming back bir-riċerka.

Qed ngħaddulkom hawnhekk riżultat dwar din il-materja.

Hawnhekk għandkom ir-riċerka.

Forsi r-riċerka tistgħu tħalluha għal-lejla qabel torqdu, għax hemm ħafna x'taqra.

Li nista' ngħid jien huwa li, fost il-pajjiżi Ewropej, l-uniku pajjiż – probabbli għax, bħall-Ingliżi, għandhom il-monarkija – huwa Spanja fejn, kemm il-Kungress u kemm is-Senat Spanjol, l-eks-membri jżommu t-titolu.

Fir-rigward tal-Commonwealth, il-Kanada jidher li hemm xi ħaġa; imma, minn 20 risposta li rċevejna bl-għajnuna tal-Commonwealth Parliamentary Association, huwa biss in-Niġerja, għal kull bon fini, u l-Malawi, fejn l-eks-membri jżommu t-titolu.

EDWARD ZAMMIT LEWIS: Mr Speaker, li xtaqt ngħid dwar il-Kanada huwa li huwa biss is-Senat, jiġifieri t-Tieni Kamra, li jżommu t-titolu, waqt li fil-każ tal-oħrajn is-sitwazzjoni hi kif inhi Malta.

MR SPEAKER: Aħna għandna Kamra waħda, jiġifieri d-deċiżjoni hija f'idejkom.

Issa taraw ir-riċerka, mbagħad wara nerġgħu niddiskutuha.

Ovvjament, kif qed jgħid il-Clerk of the House, aħna ma nistgħux nieħdu deċiżjoni.

Huwa l-Eżekuttiv li jrid jagħti deċiżjoni fuq dan, jiġifieri l-Gvern, imma l-opinjoni tagħna tkun qiegħda hemmhekk.

Hemm xi ħaġa oħra li għandkom x'tgħiduli, biex fil-każ naġġornaw?

L-Onor.

DAVID AGIUS: Mr Speaker, xtaqtek tgħidilna jekk kienx hemm żvilupp rigward il-petizzjonijiet online.

MR SPEAKER: Għandek raġun.

Dik għadna għaddejjin biha … Għamilna ħafna xogħol, Onor. Agius, nista' nikkonfermalek li għadna għaddejjin, iżda għad m'għandix il-konklużjonijiet fuq din.

Agħtuni ftit aktar ħin għax għandi bżonn aktar ħin biex inkun nista' nagħtikom rapport konkret.

L-Onor.

CARMELO ABELA: Mr Speaker, fuq dan is-suġġett, in-naħa tal-Gvern konna għamilna data u, minħabba ċerti raġunijiet, kellna nikkanċellawha.

Imma, aħna xtaqna nitkellmu informalment man-naħa tal-Oppożizzjoni fuq numru ta' emendi għall-iStanding orders.

Din il-laqgħa se nipprovaw nagħmluha fil-jiem li ġejjin, naturalment meta kulħadd ikun jista', ħalli informalment nitkellmu qabel ma nippreżentaw il-mozzjoni li temenda wħud mill-Ordnijiet Permanenti tal-Kamra.

Nista' ngħid ukoll li l-intenzjoni tal-Gvern hija li nittrattaw l-issue tal-petizzjonijiet bħala parti minn dawn l-emendi, u allura dak ix-xogħol li qed tagħmel inti, Mr Speaker, jaqa' tajjeb ħafna ma' dak li n-naħa tal-Gvern tixtieq tipproponi anke bħala emendi għall-Ordnijiet Permanenti.

L-issue tal-petizzjoni se tkun parti importanti mill-emendi li nixtiequ nitkellmu dwarhom, anke b'mod informali l-ewwel mal-Oppożizzjoni.

Allura, l-istudju li qed tagħmel inti, Mr Speaker, jaqa' tajjeb ħafna ma' dak il-ħsieb li aħna għandna.

(Interruzzjonijiet)

MR SPEAKER: Jekk m'hawnx iktar kummenti, naħseb nistgħu naġġornaw … Jekk nistgħu naslu għall-opinjoni mill-ewwel, naslu għall-opinjoni mill-ewwel.

Għalija mhux problema.

Onor. de Marco, I was very clean fuqha, jiġifieri m'għamiltx domanda addizzjonali fuq l-imħallfin.

CARMELO ABELA: Mr Speaker, kif qed jgħid l-Onor. de Marco, il-maġġoranza huma le aktar milli iva.

Kif għedt inti tajjeb ukoll, mhux deċiżjoni ta' dan il-Kumitat, imma l-Eżekuttiv talab opinjoni ta' dan il-Kumitat.

MR SPEAKER: Dejjem fuq il-parlamentari qed nitkellmu.

DAVID AGIUS: Jekk nippreżentaw lill-Eżekuttiv dan ir-rapport, naħseb jasal għall-konklużjonijiet tiegħu.

MR SPEAKER: Jekk taqblu, ir-riċerka nista' ngħaddiha mill-ewwel lill-Eżekuttiv.

DAVID AGIUS: Ngħaddu dan ir-rapport li għamilt int lill-Eżekuttiv, u nħallu f'idejh.

CARMELO ABELA: Li l-Eżekuttiv ikollu din ir-riċerka huwa tajjeb: però naħseb huwa importanti wkoll li, ladarba din issa ġiet għandna, anke internament bejnietna nitkellmuha ftit.

Però, mhemm l-ebda diffikultà li din tgħaddi għand l-Eżekuttiv.

Aħna se nerġgħu niltaqgħu qabel ma nispiċċaw, jiġifieri inutli ngħidilkom gawdu s-sajf.

Grazzi lil kull min ħa sehem f'din il-laqgħa.

Fis-12.47 p.m., il-Kumitat aġġorna għal data li kellha tiġi kkomunikata aktar tard.

Proceedings, agenda, minutes and transcripts of the parliamentary committees hbc


KUMITAT PERMANENTI DWAR IXXOGĦOL TALKAMRA

LAQGĦA NRU.

Il-Ġimgħa, 27 ta' Ġunju 2014

IlKumitat Permanenti dwar ixXogħol talKamra ltaqa' filPalazz, ilBelt Valletta, f'

Anġlu Farrugia, ippresjeda.

PREŻENTI

Il-Ministru għat-Turiżmu l-Onor.

IlMinuti tallaqgħa numru 19 li saret fid9 ta' Ġunju 2014 kienu kkonfermati.

XOGĦOL TALKAMRA

L-Onor.

Carmelo Abela informa lill-Kumitat li l-ħsieb tal-Gvern kien li:

It-Tnejn, 30 ta' Ġunju 2014, tibda d-diskussjoni dwar it-Tieni Qari tal-Abbozz ta' Liġi dwar il-Blata Kontinentali – Abbozz Nru 50 – u tal-Abbozz ta' Liġi li jemenda l-Att dwar l-Ibħra Territorjali u ż-Żona Kontigwa – Abbozz Nru 51.

Fuq talba tal-Onor.

Abela biex jekk tagħlaq id-diskussjoni, il-Kamra tgħaddi minnufih biex tikkonsidra fi stadju ta' kumitat dawn iż-żewġ abbozzi ta' liġi, l-Onor.

David Agius qal li m'għandu jkun hemm ebda problema sakemm il-Membri tal-Oppożizzjoni jsibu ebda diffikultà bil-kontenut tal-brief li kellu jingħatalhom dwar l-istess abbozzi.

L-Onor.

Carmelo Abelo żied jgħid li jekk ix-xogħol indikat hawn fuq jgħaddi kollu, il-Kamra tgħaddi biex tibda tiddiskuti t-Tieni Qari tal-Abbozz ta' Liġi li jemenda l-Att dwar ix-Xandir – Abbozz Nru 47 – u tal-Abbozz ta' Liġi li jemenda l-Att dwar l-Interpretazzjoni – Abbozz Nru 52.

It-Tlieta, 1 ta' Lulju 2014, tibda d-diskussjoni dwar it-Tieni Qari tal-Abbozz ta' Liġi dwar ir-Responsabbiltà Fiskali – Abbozz Nru 49 – u jekk ma tagħlaqx id-diskussjoni tkompli f'seduta fil-ġimgħa ta' wara.

L-Erbgħa, 2 ta' Lulju 2014, il-Kamra tiddiskuti l-Mozzjoni 153 ippreżentata mill-Onor.

Jason Azzopardi fir-rigward ta' investigazzjoni mill-Ombudsman dwar ilmenti minn uffiċjali tal-Forzi Armati ta' Malta in konnessjoni ma' promozzjonijiet fl-Armata.

Il-Kumitat qabel li l-ħin tad-diskussjoni kellu jinqasam indaqs bejn il-Gvern u l-Oppożizzjoni bl-introduzzjoni u l-għeluq għan-naħa tal-Oppożizzjoni.

It-Tnejn, 7 ta' Lulju 2014, issir diskussjoni mingħajr vot fuq ir-Rapport Annwali dwar l-Iżvilupp Sostenibbli għas-sena 2013 li kien imqiegħed fuq il-Mejda tal-Kamra fis-Seduta Numru 154 tas-27 ta' Mejju 2014 mill-Ministru għall-Iżvilupp Sostenibbli, Ambjent u Tibdil fil-Klima.

Il-Kumitat qabel li l-ħin tad-diskussjoni kellu jinqasam indaqs bejn il-Gvern u l-Oppożizzjoni bl-introduzzjoni u l-għeluq għan-naħa tal-Gvern.

It-Tlieta, 8 ta' Lulju 2014, tibda d-diskussjoni dwar it-Tieni Qari tal-Abbozz ta' Liġi li jemenda l-Kodiċi Ċivili - Abbozz Nru 58 – u tal-Abbozz ta' Liġi biex jemenda l-Att dwar il-Privattivi Industrijali u d-Disinni, Kap. 417 u biex jipprovdi dwar materji anċillari jew li għandhom x'jaqsmu miegħu, liema abbozz kien għadu mhux ippubblikat – Mozzjoni 154.

Il-Kumitat qabel li tiġi kkonsidrata l-possibbiltà li d-diskussjoni fl-istadju ta' Kumitat ta' dawn iż-żewġ Abbozzi ta' Liġi ssir fil-Plenarja minflok fil-Kumitat Permanenti.

Jekk id-diskussjoni fuq dawn iż-żewġ abbozzi tagħlaq, tkompli d-diskussjoni dwar it-Tieni Qari tal-Abbozz ta' Liġi dwar ir-Responsabbiltà Fiskali – Abbozz Nru 49 – dejjem sakemm dan l-abbozz ta' liġi ma jkunx diġà għadda minn dan l-istadju.

L-Erbgħa, 9 ta' Lulju 2014, tkompli d-diskussjoni dwar it-Tieni Qari tal-Abbozz ta' Liġi dwar ir-Responsabbiltà Fiskali – Abbozz Nru 49 – u f'każ li din id-diskussjoni tkun diġà għalqet jew tagħlaq waqt din is-seduta, tibda d-diskussjoni dwar it-Tieni Qari tal-Abbozz ta' Liġi li jemenda l-Kodiċi Kriminali (Emenda Nru. 5) - Abbozz Nru 57.

Qabel ma l-Parlament jaġġorna għall-vaganzi tas-sajf, il-Kamra tkun approvat l-Abbozz ta' Liġi biex jemenda l-Att dwar il-Privattivi Industrijali u d-Disinni, Kap. 417 u biex jipprovdi dwar materji anċillari jew li għandhom x'jaqsmu miegħu, l-Abbozz ta' Liġi biex jipprovdi għat-trasferiment tal-assi, drittijiet, debiti u obbligazzjonijiet tal-Korporazzjoni Enemalta, u l-Abbozz ta' Liġi dwar il-Finanzjament tal-Partiti – Abbozz Nru 59.

L-Onor.

David Agius staqsa fiex wasal il-proċess dwar l-Abbozz ta' Liġi dwar l-iStandards fil-Ħajja Pubblika u ssuġġerixxa li qabel ma l-Parlament jieqaf għar-recess tas-sajf, id-diskussjoni fuq dan l-Abbozz ta' Liġi tkun bdiet.

Fuq punt imqajjem mill-Onor.

David Agius, Mr Speaker informa lill-Kumitat li kienu qed isiru l-preparamenti biex jiġi ppubblikat l-Abbozz ta' Liġi dwar Stili ta' Ħajja Sana (biex titnaqqas l-Obeżità) ippreżentat mill-Onor.

L-Onor.

Carmelo Abela informa lill-Kumitat li l-Ministeru għall-Edukazzjoni u x-Xogħol u l-Ministeru għall-Enerġija u s-Saħħa kienu diġà qed iħarsu lejn dan l-Abbozz u l-ħsieb tal-Gvern kien li d-diskussjoni tibda wara r-recess tas-sajf.

Fuq punt imqajjem mill-Onor.

David Agius dwar il-mozzjonijiet privati li jipproponu emendi għall-Kostituzzjoni, ċjoè Mozzjoni Nru 125 – ippreżentata mill-Onor.

Mario de Marco– u Mozzjoni Nru 134 – ippreżentata mill-Onor.

Carmelo Abela informa lill-Kumitat li l-pożizzjoni tal-Gvern kienet għadha l-istess, jiġifieri li l-Gvern kien tal-fehma l-Kostituzzjoni tkun emendata b'mod komprensiv, anke fid-dawl tad-diskussjonijiet li għaddejjin fi ħdan il-Konvenzjoni dwar il-Kostituzzjoni u li allura dawn l-emendi kellhom jiġu kkonsidrati flimkien ma' xi emendi li l-Gvern kien beħsiebu jressaq, kif ukoll ma' xi emendi oħra li jistgħu jiġu proposti, jiġu minn fejn jiġu.

L-Onor.

David Agius informa lill-Kumitat li kien se jirreferi l-materja lura lill-grupp parlamentari tiegħu.

L-Onor.

David Agius staqsa meta hemm il-ħsieb li tibda d-diskussjoni dwar il-Mozzjoni Nru 136 imressqa mill-Onor.

Claudio Grech dwar l-għażla li għandhom jingħataw il-pazjenti li jieħdu l-kura tas-saħħa li huma intitolati għaliha skont ir-regolamenti dwar kura tas-saħħa transkonfinali minn fornituri privati lokali.

L-Onor.

Carmelo Abela informa lill-Kumitat li filwaqt li l-Gvern ma kienx qed jara li hemm xi diffikultà f'dan ir-rigward peress li fis-sustanza tagħha din il-Mozzjoni kienet anke inkluża fil-programm elettorali tal-Gvern, huwa ma kienx qed jara li din il-mozzjoni tiġi diskussa qabel ma l-Parlament jieqaf għar-recess tas-sajf iżda ntrabat li jitkellem mas-Segretarju Parlamentari Chris Fearne biex ikun jista' jagħti aktar informazzjoni f'laqgħa oħra ta' dan il-Kumitat.

AFFARIJIET OĦRA

L-iSpeaker irrefera għattalba li kienet saret minn Network Publications f'ittra tas-17 ta' Frar, 2014, dwar lespert li kellu jiġi kkonsultat dwar il-kontenut talesibizzjoni dwar ilParlament Malti, u qara ittra oħra mibgħuta mill-istess Network Publications datata 11 ta' Ġunju 2014 fejn kien qed jiġi propost li jkun hemm kumitat ippresedut mill-iSpeaker sabiex jieħu d-deċiżjonijiet neċessarji filwaqt li jiġu kkonsultati tliet esperti: ilProf.

Ray Mangion u lProf.

Wara diskussjoni l-Kumitat qabel li d-deċiżjoni dwar din il-materja titħalla f'idejn l-iSpeaker.

B'referenza għall-bini l-ġdid tal-Parlament:-

l-iSpeaker informa lill-Kumitat li kellu laqgħa mas-Sur Charles Borg, CEO tal-Bank of Valletta dwar il-possibilità li l-Bank of Valletta jisponsorja x-xiri ta' moveable shelving li kien hemm bżonn għal skopijiet ta' arkivjar tad-dokumenti parlamentari;

l-iSpeaker informa lill-Kumitat li saret laqgħa ma' uffiċjal tal-Forzi Armati ta' Malta wara li l-Kumitat kien iddeċieda li kellu jibqa' jintuża s-servizz tal-Armata f'dak li għandu x'jaqsam ma' servizz ta' sigurtà; u

il-Kumitat qabel li nhar it-Tnejn 7 ta' Lulju 2014 fil-11.00 a.m. jagħmel żjara fis-sit il-ġdid.

L-Onor.

Carmelo Abela informa lill-Kumitat li l-ħsieb tal-Gvern huwa li l-Parlament jieqaf għall-vaganzi tas-Sajf matul il-ġimgħa li tibda fil-21 ta' Lulju 2014 u li jerġa' jibda jiltaqa' aktar tard mis-6 ta' Ottubru 2014, fid-dawl li possibilment se jkun qed jiltaqa' fil-binja l-ġdida.

F'dan il-kuntest l-Onor.

Abela talab li l-faċilitajiet preżenti fil-Palazz jinżammu operabbli f'każ li jinqalgħu xi diffikultajiet.

L-iSpeaker informa lill-Kumitat li l-Uffiċċju tiegħu kien diġà ħa nota ta' dan u kienu saru l-arranġamenti biex il-faċilitajiet preżenti jibqgħu operabbli f'każ li jkun hemm bżonn li l-plenarja jew il-kumitati jibqgħu jiltaqgħu fil-Palazz.

Fuq il-materja mqajma fil-laqgħa preċedenti tal-Kumitat rigward ittra mibgħuta mill-Uffiċċju tal-Prim Ministru lill-Iskrivan tal-Kamra datata 4 ta' Novembru 2013 dwar talba li kienet saret mill-Assoċjazzjoni tal-eks membri parlamentari lill-istess Uffiċċju tal-Prim Ministru sabiex it-titlu "Onorevoli" jibqa' jintuża mill-eks membri parlamentari, l-iSpeaker qassam lill-Membri informazzjoni li ċ-Ċentru Ewropew għar-Riċerka u Dokumentazzjoni Parlamentari (ECPRD) kien ġabar mingħand ir-Rappreżentanti tal-Parlamenti Nazzjonali fi ħdan il-Parlament Ewropew u mill-Uffiċċju Ingliż tal-Commonwealth Parliamentary Association.

Wara diskussjoni, il-Kumitat qabel li l-materja kellha tiġi diskussa internament fil-gruppi parlamentari qabel ma tingħata opinjoni lill-Uffiċċju tal-Prim Ministru.

Għall-punt imqajjem mill-Onor.

David Agius dwar petizzjonijiet online, li dwarhom kienet saret diskussjoni f'laqgħa preċedenti, l-iSpeaker informa lill-Kumitat li kien għaddej xogħol ta' riċerka dwar sistemi li jistgħu jiġu adottati f'dan ir-rigward.

L-Onor.

Carmelo Abela informa lill-Kumitat li n-naħa tal-Gvern kienet beħsiebha tiddiskuti mal-Oppożizzjoni emendi għall-Ordnijiet Permanenti u li l-materja tal-petizzjonijiet kienet se tifforma parti importanti mill-istess emendi; għaldaqstant, l-istudju li kien qed isir mill-Uffiċċju tal-iSpeaker kellu jkun utli f'dan il-kuntest.

Fis12.47 p.m. ilKumitat aġġorna għal data li kellha tiġi kkomunikata aktar tard.

ANĠLU FARRUGIA


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru 27

L-Erbgħa, 16 ta' Lulju, 2014

L-Onor.

Deborah Schembri, President tal-Kumitat dwar l-Affarijiet Soċjali tavża li l-Kumitat se jiltaqa' nhar l-Erbgħa, 16 ta' Lulju, 2014 fis-6.30 p.m. fil-Kamra tal-Kumitati fil-Palazz il-Belt b'din l-aġenda:-

Sports u Obeżità

Affarijiet Oħra

Proceedings, agenda, minutes and transcripts of the parliamentary committees docx


KUMITATI TAL-KAMRA TAD-DEPUTATI

KUMITAT PERMANENTI DWAR IS-SAĦĦA

AVVIŻ

Laqgħa Nru 4

It-Tlieta, 8 ta' Lulju 2014 fis-7:00 p.m.

L-Onor.

Etienne Grech, President tal-Kumitat Permanenti dwar is-Saħħa, javża li l-Kumitat se jiltaqa' nhar it-Tlieta, 8 ta' Lulju 2014 fis-7:00 p.m. filKamra tal-Kumitati fil-Palazz, il-Belt, b'din l-aġenda:

Konferma tal-Minuti.

Is-sitwazzjoni tal-faċilitajiet tal-kura tas-Saħħa Mentali għat-tfal.

Mistiedna numru ta' esperti fil-qasam.

Affarjiet oħra.